CELEX: 32008D0385
Language: bg
Date: 2008-01-24 00:00:00
Title: 2008/385/ЕО: Решение на Комисията от 24 януари 2008 година за изменение, с цел привеждане в съответствие с техническия напредък, на Директива 2002/95/ЕО на Европейския парламент и на Съвета, по отношение на изключенията за употребата на олово и кадмий (нотифицирано под номер C(2008) 268) (Текст от значение за ЕИП)

24.5.2008   
            
            
               BG
            
            
               Официален вестник на Европейския съюз
            
            
               L 136/9
            
         
      РЕШЕНИЕ НА КОМИСИЯТА
   
   от 24 януари 2008 година
   за изменение, с цел привеждане в съответствие с техническия напредък, на Директива 2002/95/ЕО на Европейския парламент и на Съвета, по отношение на изключенията за употребата на олово и кадмий
   (нотифицирано под номер C(2008) 268)
   (текст от значение за ЕИП)
   (2008/385/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/95/ЕО на Европейския парламент и на Съвета от 27 януари 2003 г. относно ограничението за употребата на определени опасни вещества в електрическото и електронното оборудване (1), и по-точно на член 5, параграф 1 от нея,
   като има предвид, че:
   
               (1)
            
            
               Директива 2002/95/ЕО изисква комисията да оценява определени опасни вещества, забранени съгласно член 4, параграф 1 на тази директива.
            
         
               (2)
            
            
               Определени материали и компоненти, съдържащи олово и кадмий, следва да бъдат освободени от забраната, тъй като използването на тези опасни вещества в специфични материали и компоненти и все още неизбежно. Заместването на сплавите на кадмия в преобразувателите все още не може да бъде осъществено. Плоскопанелни лампи без живак и несъдържащи олово все още няма, както и няма годни заместители за оловния окис в аргоновите и криптоновите газоразрядни тръби за лазери.
            
         
               (3)
            
            
               Следователно Директива 2002/95/ЕО следва да бъде съответно изменена.
            
         
               (4)
            
            
               Съгласно член 5, параграф 2 от Директива 2002/95/ЕО, Комисията се е допитала до съответните засягани страни.
            
         
               (5)
            
            
               Мерките, предвидени в настоящото решение, са в съответствие със становището на Комитета, учреден по член 18 от Директива 2006/12/ЕО на Европейския парламент и на Съвета (2),
            
         ПРИЕ НАСТОЯЩОТО РЕШЕНИЕ:
   Член 1
   Приложението към Директива 2002/95/ЕО се изменя, както е посочено в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 24 януари 2008 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 37, 13.2.2003 г., стр. 19. Директива, последно изменена с Директива 2006/692/ЕО на Комисията (ОВ L 283, 14.10.2006 г., стр. 50).
   
      (2)  ОВ L 114, 27.4.2006 г., стр. 9.
   
      ПРИЛОЖЕНИЕ
      В приложението към Директива 2002/95/ЕО се добавят по-долу дадените точки 30, 31 и 32:
      
         
                     „30.
                  
                  
                     Сплави на кадмия под формата на електрически/механични спойки на електрически проводници, разположени директно върху звуковата намотка в преобразувателите, използвани в мощните високоговорители с нива на звуковото налягане от 100 dB и повече.
                  
               
                     31.
                  
                  
                     Олово в материалите на спойките в плоските луминесцентни лампи (които например се използват в течнокристалните екрани, в декоративното и промишленото осветление).
                  
               
                     32.
                  
                  
                     Оловен окис в стъклоприпоя, използван за направата на прозоречни модули за аргонови и криптонови газоразрядни тръби за лазери.“